Doby šneke

Doby ŠNEKE
Obdobia počas ktorých Šneke žili, žijú a (budú žiť) sú podrobne popísané nižšie.

ŠNEKEdoba slizová
Zrodenie Šneke až 3500 rokov pred zrodením veľkého Šnekeho XXVIII.

Táto éra obsahuje začiatky Šneke, keď sa na začiatku stal veľký zázrak. Bob vtedy zabudol vymazať zo svojho počítača súbory pre Šneke, ktoré na božskej konferencií predviedol ako najväčší omyl evolúcie. Omylom ich začlenil medzi súbory do tlačiarne keď tlačil vesmír, a kým si to uvedomil, Šneke všetko ostatné tvorstvo spapkali. Bobovi bol odobratý titul Boba.

Táto éra sa končí vznikom prvého veľkého ŠNEKEmesta, známeho aj ako Qřeľtrďomvrstreňgix.

ŠNEKEdoba ulitová
Vznik prvého veľkého ŠNEKEmesta až 542 rokov p.z.v.Šnekeho XXVIII.

Počiatkom tejto éry vzniklo významné ŠNEKEmesto Qřeľtrďomvrstreňgix, ktoré veľmi neprispelo do kultúry Šneke, hlavne založením otroctva, zavedením ŠNEKEkracie, návratom k loveniu a zbieraniu šalátu, a vlastne všetkého zeleného a hlavne spievaním ŠNEKEriánskeho chorálu, kde každý Šneke spieva vlastnú melódiu, a to čo najfalošnejšie, aby k sebe prilákal partnerku.

Táto éra sa končí, keď bolo mesto Qřeľtrďomvrstreňgix zničené kmeňom Šneke Axarnixov, ktorí sa neskôr premenovali na SuperŠNEKE 2.0 Lite Edition

ŠNEKEdoba blbá
Koniec Qřeľtrďomvrstreňgixu až z.v.Šnekeho XXVIII. Zničením Qřeľtrďomvrstreňgixu sa začala éra veľkej ŠNEKEvojny a ŠNEKEvania národov. Vojna vyhnala mnohé Šneke do mora, a z tejto populácie sa časom vyvynuli morské Šneke. Život v tejto ére bol značne ťažký, najmä kvôli nude. Mnohé kmene páchali nudné samovraždy, pri ktorých sa vraždili Šneke menom Samo.

Národy nakoniec zjednotil veľký Šneko XXVIII.

ŠNEKEdoba slobody
Zrodenie v.Šnekeho XXVIII. až 10 rokov p.z.v.Šnekeho XXVIII.

Zrodenie veľkého Šnekeho XXVIII. sa v ŠNEKEnáboženstve pokladá za veľmi dôležitú udalosť. Veľkého Šnekeho XXVIII. Šneke pokladajú za syna Bobieho. Šneko XXVIII. bol veľmi významná ŠNEKEbnosť, lebo zjednotil všetky kmene pod jednu vládu seba, príznačne nazvanú ŠnekoXXVIIIkracia, a odvtedy bola táto civilizácia pomenovaná SuperŠNEKE 3.2.0.1 Special Christmas Edition.

Na konci tejto éry veľkého Šnekeho XXVIII. zavraždila jeho manželka Anastázia Margharíta de la Fontána za to, že už piaty krát za tento týždeň zabudol na jej narodeniny (Šneke slávia narodeniny každý deň, v ten čas kedy sa narodili). Práve vtedy bola aj zostrojená prvá kalkulačka.

ŠNEKEdoba kalkulačková
Výroba prvej kalkulačky až 11 rokov p.z.v.Šnekeho XXVIII.

Keď Šneke vyrobili prvú kalkulačku, zistili, že sa stanú omnoho múdrejším impériom, ak na cenovky namiesto obvyklích cien napíšu napríklad: Žuvačky ŠNEKEdro, tretia odmocnina z 932092686632063817090783699875 ŚNEKEur. Tým pádom prežijú (bez žuvačiek neprežijú) len matematicky nadané Šneke, a evolúcia sa postará o zvyšok. Lenže Šneke nejde len tak zavrieť do škatuľky. Šneke sa vždy vyplazia von (ak teda škatuľku nezatvoríte). A tak sa stalo, že o pár dní so sebou každý Šneke nosil kalkulačku. Všetky veľké firmy sa sústredili len a len na výrobu kalkulačiek. Lenže táto hojnosť kalkulačiek spôsobila, že kalkulačky zlacneli na stotridsiatudruhú odmocninu z dvoch ŠNEKEntov na tonu. Kalkulačkové, teda vlastne všetky spoločnosti skrachovali, a SuperŠNEKE 3.2.0.1 Special Christmas Edition sa rozpadlo.

Odvtedy sa už Šneke radšej ani nepokúšajú byť múdre.

ŠNEKEdoba otázniková
Koniec SuperŠNEKE 3.2.0.1 Special Christmas Edition až dodnes

Dnes Šneke lietajú vesmírom, plienia (nosia plienky), a robia blbosti, napríklad prinesú Zafoda Bíblbroxa na oslavu Yodovích druhých narodenín (Doktor im vždy rád nedobrovoľne požičia TARDIS). Odvtedy sa už so Šneke nič zvláštne nedeje, sú aj naďalej taký blbí a nudní ako boli vždycky.

Koniec